Ammud talga, ad tɛeǧneḍ tixmirt lɛali s talga mačči s….d tin ineɣden akka akka d tareqqaqt deg walim-nni; d tamacint neɣ…. deg unnar tettafeg weḥd-s ɣer dihin, ad tt-twaliḍ ɣer dihin d talga, talga, imir ad d-tweqmeḍ yes-s tixmirt, d talegɣant d tuzyint, ad tt-txedmeḍ I uxxamnni; yeɛni xas tkecmeḍ ɣer ɣur-s ur tettsetḥiḍ ara yes-s, ad teqqimeḍ deg-s sdat n yinebgi, deg unebdu; dayen ifuk uxxam-nni, mi I yesleɣ mliḥ, mliḥ, ad iberreq akka, mais d ifassen I t-idyessufuɣen, d ayen I yesɛan ussan-nni, d lmital. Yesɛa taɛrust, mi ara t-kecmeḍ kan deg tewwurt ad tt-tafeḍ akka cɣel n ṭṭabla tameqrant, cɣel n uṭajir ameqqran; ih yesɛa ṭwiqan , mi I t-fuk taɛrust-nni ad tt-t-seqfeḍ amek akka I am-denniɣ, s upluc neɣ s usɣar neɣ… ad tttessemreḍ akka akka ad tt-tesrusuḍ; d lebni ara tt-id-bnun diɣen s udɣaɣ, s udɣaɣ amecṭuḥ, ur sɣin ara lajur am tura, taɛrust-nni, asmi ara d-weqmeɣ; meqret ad tesserseḍ fell-as akufi, ɣer lǧiha n wadda, akufi aneggaru d aneggaru ɣer udaynin, ad tesserseḍ fell-as akufi I tazert lɛali, tazert lɛali, taɛrust nniḍen diɣ ad txedmeḍ, fell-as ara tɛerkeḍ aɣrum, fell-as, maɛna s lemḥadra ad as-tweqmeḍ abeḥnuq, ad tt-tesselɣeḍ am akken tselɣeḍ akka s wakal am akka tselɣeḍ tagi akka, asmi ara teqqim d taɛrust, bɛid cceṛ d tin n sebɛa lqaɛa, axxam meqqer, tazeqqa anect-ila-t, tazeqqa, tazeqqa I yisem-is, asmi bɛid cceṛ ula d lmut ma yemmut win-ik ad t-tesserseḍ s ufella, win I d-ikecmen deg tewwurt iẓuṛ-it yeffeɣ, d taɛṛust, umbeɛd tesɛiḍ diɣ adaynin, ataya, adaynin ma d taɛṛust-nni meqqret, meqqret tzeqqa-nni, ad tesɛu rebɛa n lemdawed, mkul azger ad yeqqen akken weḥd-s axaṭer ad t-id-bnun cɣel n ṭwiqan, amajwar s tṛumit nekkni lmedwed alamma tlata, rebɛa, ad teqqen tyuga ad ternu tfunast, aɣyul ḥaca win isellen neɣ aserdun ma tesɛi-ṭ.